《念奴娇 云署碧桃花》
明代·曹溶

清明已过，怪龙堆无赖，酸风还剪。谁寄武陵花数朵，仿佛画船剪软。

扇影堤边。粉香人面，倚树闻娇喘。倾城难遇，且将塞上帘卷。

最爱轻暖轻寒，随蜂趁蝶，乍嬉游心展。宿雨弄姿浑似梦，年少赋情深浅。

飘堕旗亭，胭脂万斛，恨事空消遣。今朝酒醒，流莺如诉春远。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。